สวัสดีค่ะหนูผ่าทอนซิลมาได้15วันแล้ว เลือดพึ่งหยุดไหลเมื่อ4วันก่อนเพราะไหมละลายหลุด แล้วหนูก็เริ่มกินมาม่ากินไรต่างๆที่เคี้ยวน้อยได้แล้วบ้าง พอมาวันนี้คอข้างขวาหนูบวมแข็งๆกดแล้วเจ็บๆปวดๆไม่ทราบว่าเป็นอะไรค่ะ
สวัสดีค่ะ หากผ่าตัดทอนซิลมาได้ 15 วัน และไม่มีเลือดซึมออกแล้ว รวมถึงไม่มีอาการเจ็บแล้ว ก็ถือว่าปกติดีค่ะส่วนอาการบวมที่คอด้านขวา อาจเกี่ยวข้องหรือไม่ได้เกี่ยวข้องกับการผ่าตัดทอนซิล โดยสาเหตุ ได้แก่- ต่อมน้ำเหลืองโต มักทำให้มีกดเจ็บได้ สาเหตุอาจเกิดจากการติดเชื้อบริเวณใกล้เคียง เช่น มีฟันผุ เหงือกอักเสบ มีฝีที่รากฟัน มีแผลในปาก คอหอยหรือทอนซิลอักเสบ หูชั้นนอกอักเสบ เป็นต้น หรืออาจเกิดจากการอักเสบที่แผลผ่าตัด โดยจะมีอาการเจ็บและปวดบริเวณที่ผ่าตัดไม่หาย กลืนแล้วเจ็บ เห็นมีหนองไหลออกมา เป็นต้น- เป็นก้อนซีสต์ไขมันใต้ผิวหนัง ลักษณะของก้อนเวลาคลำจะนิ่ม ขยับได้เล็กน้อย กดไม่เจ็บ ไม่ปวด แต่หากมีการอักเสบก็อาจจะทำให้กดเจ็บได้- เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่น ก้อนเนื้องอกไขมัน ก้อนเนื้องอกหลอดเลือด เป็นต้น แต่มักจะกดไม่เจ็บดังนั้น หากยังคงมีอาการเจ็บแผลที่ผ่าทอนซิล มีกลืนแล้วเจ็บมากอยู่ ก้อนที่คอก็อาจเกี่ยวข้องกับแผลที่ผ่าได้ ซึ่งควรกลับไปพบแพทย์ที่ผ่าตัดเพื่อตรวจค่ะ แต่หากไม่มีอาการเจ็บแล้ว ก็ไม่น่าเกี่ยวข้อง โดยอาจเกิดจากสาเหตุอื่นๆ ดังที่กล่าวไปค่ะ ซึ่งให้ลองสังเกตว่าก่อนหน้านี้ มีอาการเจ็บป่วยไม่สบายอื่นๆ หรือไม่ เช่น ไข้หวัด หรือมีฟันผุ มีเหงือกอักเสบ มีแผลในปากหรือไม่ หากมี ก็น่าจะเป็นต่อมน้ำเหลืองที่โตได้ ซึ่งไม่ได้อันตรายอะไร ควรสังเกตต่อไปก่อนว่าจะยุบลงหรือไม่ แต่หากไม่ได้มีอาการเจ็บป่วยอะไรมาก่อน หรือก้อนโตขึ้นเรื่อยๆ หรือมีจำนวนเพิ่มขึ้น หรือมีอาการอื่นๆ ร่วม ที่สำคัญคือมีไข้ ก็ควรไปพบแพทย์เพื่อตรวจค่ะ